Ferjesambandet Levanger–Hokstad

Levanger–Hokstad er et ferjesamband i Levanger kommune over den indre Trondheimsfjorden. Det er del av fylkesvei 774 og forbinder Hokstad ferjekai på Ytterøya med fastlandet. Sambandet drives av FosenNamsos Sjø.FosenNamsos Sjø Levanger - Hokstad

Ferjestrekningen er på 9,1 km med en overfartstid på 35 minutter, og blir betjent av MF Ytterøy, med MF Levanger som reserveferje, 13 ganger daglig om hverdagen. 2014 var årsdøgntrafikken 182 kjøretøy.

Sambandet oppsto 1964 da ferjesambandet Venneshavn–Kjerringvik–Vangshylla–Hokstad–Levanger fra 1958 ble delt i to enkeltsamband, det andre sambandet ble Vangshylla–Kjerringvik. 
Operatør var Innherredsferja AS og strekningen ble betjent av MF «Innherredsferja». 1981 ble MF «Ytterøy» tatt i bruk, og 2002 MF «Ytterøy  II». 2005 ble sambandet overtatt av Fosen Trafikklag. Fra 2007 ble strekningen betjent av MF «Ytterøyningen» som først ble driftet av Nor-Ferjer AS, fra 2008 Tide Sjø AS og fra 2012 Norled. 1. januar 2015 overtok FosenNamsos Sjø med nye ferjer.Fjordferjer i Norge - Nord-Trøndelag

 Referanser 

Kategori:Fergesamband i Trøndelag
Kategori:Transport i Levanger
Kategori:Trondheimsfjorden
Kategori:Etableringer i 1964
Kategori:1964 i Norge
Kategori:Artikler i sjøfart-prosjektet